Twee polisiebeamptes in Kaapstad geskiet(Foto: SA Polisie) Twee polisiebeamptes is Woensdag in Philippi geskiet en is met ŉ helikopter na ŉ hospitaal geneem. JP Smith, burgemeesterskomiteelid vir veiligheid en sekuriteit, het gesê die twee polisiebeamptes was op diens by ŉ konstruksieperseel in Sweet Home, Philippi, om werkers te beskerm as hulle aangeval sou word. Maroela Media verneem een van die beamptes het intussen aan sy beserings beswyk. “Die stad veroordeel die uiterste geweld teen beamptes wat die gemeenskap gedien het. Die stad sal die polisie bystaan om seker te maak geen steen word onaangeroer geraak om die oortreders aan te keer nie.”